9.2.2004

				Dnro 147/2003

Oikeusministeriö 
Ylijohtaja Pekka Nurmi

Viite: Om 21/41/2003, OM020;00/2003

Asia: LAUSUNTO ASERIKOSTYÖRYHMÄN EHDOTUKSESTA

	Pyydettynä lausuntona aserikostyöryhmän ehdotuksesta esittää Helsingin kihlakunnan syyttäjänvirasto seuraavaa.

	Asetyöryhmä toteaa ehdotuksessaan itsekin, että esityksen tarkoituksena on koota rikoslakiin nykyisin ampuma-aselaissa ja järjestyslaissa olevat aseita koskevat rangaistussäännökset. Näen, että kyseinen aserikostyöryhmän ehdotus on luonteeltaan lähinnä sillä tavoin tekninen, että sen kautta saadaan omaksutun periaatteen mukaisesti sitä lainsäädännön osaa, mikä sisältää vankeusrangaistuksen uhkia, sisällytetyksi rikoslakiin. Esityksessä on lisäksi omaksuttu vallitsevan käytännön mukaisesti rikosten kolmiportaisuus siten, että perusrikoksen lisäksi tunnetaan myös törkeä tekomuoto ja lievä tekomuoto. Esityksessä omaksutut ja edellä kuvatut keskittämis- ja kolmiportaisuusperiaate ovat sinänsä täysin hyväksyttäviä ja perusteltuja.

	Ehdotuksessa esitetään, että pakkokeinolakiin otetaan säännös, joka oikeuttaa poliisin tietyin edellytyksin hävittämään ampuma-aselaissa tarkoitetut arvoltaan vähäiset aseenosat, kaasusumuttimet, patruunat ja erityisen vaaralliset ammukset. Tältä osin esitys tuo uudistuksen vallitsevaan lainsäädäntöön ja on tuota uudistusta tervehdittävä tyydytyksellä, sillä sen kautta mahdollistuu nykymenettelyä joustavampi menettelytapa.

	Yhteenvedonomaisesti totean, että aserikostyöryhmän ehdotusta on pidettävä vallitsevan linjan mukaisena ja varsin tyydyttävänä.

	Helsingin kihlakunnan syyttäjänvirasto

	Hannu Kuusisto
	Kihlakunnansyyttäjä

	+	Pasilanraitio 11 A  PL 33	(	Puh (09) 1571
	00241  HELSINKI	Fax (09)  157 4203